laion/Wikipedia-Exotic huggingface dataset:
זיכרון הגן באטן

זיכרון הגן באטן (בהולנדית: Herinnering aan de tuin van Etten) היא יצירה באמצעות צבע שמן משנת 1888 של הצייר ההולנדי וינסנט ואן גוך. הציור נוצר לקישוט חדרו של ואן גוך בארל. כיום, היצירה מוצגת במוזיאון ארמיטאז' שבסנט פטרסבורג. הציור מתייחס לגן אטן הנמצא בצפון בראבנט היכן שאביו של ואן גוך, תיאודורס, שירת ככומר בבית כמורה. וינסנט בילה שם בין חג פסחא לחג המולד ב-1881. התקופה של ואן גוך באטן היא ראשיתה של הקריירה שלו כצייר. ואן גוך הצליח מאוד בציורי הרקע שלו, אך התקשה בציורי דמויות, לכן הוא נעזר בצ'ארלס ברגיו. הצייר פגש את אנטון מאופה בהאג, והלה עודד אותו להמשיך ביצירותיו. באותה תקופה ואן גוך לא התפתח כצייר, ובעקבות המפגש עם מאופה, הוא החליט להמשיך לצייר בחזרתו לאטן. באותו קיץ, וינסנט התאהב באלמנה קי פוס-סטריקר שדחתה אותו כאשר הוא הציע לה נישואים. התקרית גרמה לו לריב עם אביו, לעזוב את בית הוריו ולקבוע את מגוריו בהאג. לאחר מכן, ואן גוך צייר בדרנתה, בנונאן ובאנטוורפן. ב-1886 הוא עבר לגור עם אחיו תיאו בפריז, וב-1888 הוא עבר לארל ששם הוא פגש את הצייר פול גוגן. היצירה מושפעת בבירור מיצירתו של גוגן "Arlésiennes" שנוצרה באותה תקופה. בציורו של גוגן, אחת הנשים המתוארות היא מאדאם ז'ינו, בעלת קפה תחנת הרכבת היכן שואן גוך וגוגן גרו בתקופה מסוימת. הדעות חלוקות מיהן הדמויות בציורו של ואן גוך. חלק סוברים כי הנשים בציור הן אימו ואחותו של ואן גוך, אולם יש מי שסבור כי האישה הצעירה היא קי פוס. במכתב לאחותו, ואן גוך היה עמום בנוגע לזהות הנשים בציור. בזיכרון הגן באטן ניכר שינוי מיצירותיו הקודמות של ואן גוך. יש הטוענים כי ואן גוך הושפע מסגנון הסימבוליזם, המשלב בין סגנונות שונים כמו נאו-אימפרסיוניזם וג'פוניזם, שנוצר על ידי גוגן ואמיל ברנאר. לאחר מותו של ואן גוך, גוגן טען שהוא לימד אותו על הסגנון החדש ועזר לו להתגבר על עצבותו בשל חוסר הצלחתו. לטענתו של גוגן, עזרתו סייעה לואן גוך להשלים את ציוריי החמניות המפורסמים שלו. אולם, האלסקר סבר כי טענותיו של גוגן לא מדויקות וכי ואן גוך כבר היה בשיאו כשהוא פגש לראשונה את גוגן. ואן גוך אכן הושפע מסגנונו של גוגן, וזה ניכר בזיכרון הגן באטן, אולם הוא חזר לאחר תקופה מסוימת לצייר בסגנון הריאליזם. באשר לציוריי החמניות - אלו הושלמו כחודשיים לפני פגישתו עם גוגן. היצירה הוחזקה אצל אמיל שאופנקאר מ-1908 ואצל סרגיי שצ'וקין מ-1913. היצירה נרכשה על ידי מוזיאון האמנות המודרנית שבמוסקבה ב-1918. ב-1948, מוזיאון ארמיטאז' רכש את הציור. זיכרון הגן באטן הופיע בתצוגות בפריז ובמוסקבה. פול גוגן, Arlésiennes, מכון האמנות של שיקגו - היצירה ממנה הושפע ואן גוך הסקיצה של זיכרון הגן באטן, מוזיאון ואן גוך (W9) דיוקנה של אימו של ואן גוך, מוזיאון נורטון סימון, 1888 דיוקנה של אחותו של ואן גוך, וויליאמינה, מוזיאון קרולר-מילר, 1881 מדיה וקבצים בנושא זיכרון הגן באטן בוויקישיתוף Hulsker pp. 13-29 Naifeh and White Smith pp. 230-52 Hulsker p. 22 Tralbaut 1969 pp. 78-80 Tralbaut 1969 pp. 77-9, 84-6 Gayford 2008 De La Faille p. 221 Tralbaut (1962) pp. 16-28, 80-2 Hulsker pp. 374-6 Hulsker pp. 376
יחסי יפן–ליכטנשטיין

יחסי יפן–ליכטנשטיין (ביפנית: 日本とリヒテンシュタインの関係, בגרמנית: Japan-Liechtenstein Beziehungen) הם היחסים הדיפלומטיים בין יפן לבין נסיכות ליכטנשטיין. שתי המדינות כוננו יחסים דיפלומטיים רשמיים ביוני 1996. יפן אינה מיוצגת בליכטנשטיין, הן בדרג השגרירות והן בדרג הקונסולרי. יפן האמינה את שגרירותה שבברן, בירת שווייץ על ליכטנשטיין. ליכטנשטיין אינה מיוצגת ביפן, הן בדרג השגרירות והן בדרג הקונסולרי. נכון לדצמבר 1998, חיים בליכטנשטיין תשעה אזרחים יפנים. שנת 1984 – הנסיך לשעבר נארוהיטו. שנת 1985 – הנסיך לשעבר נארוהיטו. שנת 1988 – סאיאקו, נסיכת נורי. שנת 1989 – פומיהיטו, נסיך אקישינו. שנת 1986 ו-1989– הנס אדם השני, נסיך ליכטנשטיין ורעייתו, מריה קינסקי, רוזנת וצ'יניץ וטטאו. שנת 1990– אלויס, יורש העצר של ליכטנשטיין. שנת 1998– הנסיכה נורה. מדיה וקבצים בנושא יחסי יפן–ליכטנשטיין בוויקישיתוף משרד החוץ של יפן משרד החוץ של ליכטנשטיין Japanische Botschaft in Liechtenstein, Ministry of Foreign Affairs of Japan (בגרמנית) Country Comparison :: Population — The World Factbook - Central Intelligence Agency, www.cia.gov Country Comparison :: Area — The World Factbook - Central Intelligence Agency, www.cia.gov [http://www2.ttcn.ne.jp/honkawa/9460.html �}�^�����E�e���̏@��], www2.ttcn.ne.jp Country Comparison :: GDP (purchasing power parity) — The World Factbook - Central Intelligence Agency, www.cia.gov Human Development Data (1990-2018) | Human Development Reports, hdr.undp.org MOFA: Japan-Liechtenstein Relations(Basic Data), משרד החוץ היפני
מפקד ברבורים

מפקד ברבורים או אַפִּינְג ברבורים (באנגלית: Swan upping; מילולית: העלאת ברבורים) הוא טקס שנתי באנגליה, הנערך מאז המאה ה-12, בו נתפסים הברבורים על נהר התמזה, נספרים, מטובעים ומשוחררים. למלוכה הבריטית בעלות על כל הברבורים הלא מסומנים שבשטח הממלכה המאוחדת. יחד עם זאת, הכתר יכול היה לתת זכויות בברבורים בגוף מים מסוים, בצו מלכותי, לגוף אחר. עד המאה ה-16 נהוג היה לתת זכויות בברבורים לבעלי אדמות שהיו הבעלים של אגם. כיום (2020) רק לשתי גילדות רשומות (ליוורי קומפני) של העיר לונדון הם בעלי זכויות בברבורים, ולכן הברבורים השוחים במי התמזה מחולקים בין בית המלוכה, גילדת יבואני היין (Worshipful Company of Vintners) וגילדת צבעי הבדים (Worshipful Company of Dyers). במסגרת הטקס, נתפסים הברבורים, ומחולקים בין שלושת הבעלים של הברבורים. כיום - המטרה המעשית של הטקס היא לערוך מפקד ברבורים ולבדוק את בריאותם. הפוקדים מכונים "אַפֶּרִים" (Uppers), בשל תפקידם - להעלות את הברבורים מהמים. הטקס מתרחש מדי שנה בשבוע השלישי של יולי. במשך חמישה ימים, האפרים מטעם כל אחד משלושת הגופים, מפליגים במעלה התמזה בסירות, מסנברי שעל התמזה, ועד אבינגדון שעל התמזה. הברבורים שנתפסים על ידי האַפֶּרִים מטעם המלכה (תחת פיקוחו של "סמן הברבורים המלכותי") אינם מסומנים, אולם מטבעת עליהן טבעת עבור מאגר המידע של הקרן הבריטית לאורניתולוגיה. הברבורים הנתפסים על ידי האַפֶּרִים מטעם הגילדות, מסומנים בטבעות על רגלם השנייה. בעבר נהגו לנקב את מקורי הברבורים. ב־20 ביולי 2009, השתתפה המלכה אליזבת השנייה, כ"אדונית הברבורים" (Seigneur of the Swans), לראשונה בתקופת מלכותה בטקס. זו הייתה הפעם הראשונה בה המונרך צפה באופן אישי בטקס מזה מאות שנים. בשנת 2012, זרימת נהר גבוהה יוצאת דופן לקראת הקיץ הובילה לביטול חלקי של הטקס (בחלק הנהר שבין מסנברי שעל התזמה ועד וינדזור). ביטול זה הוא הביטול הידוע היחיד של הטקס ב-900 השנים בו נערך הטקס. "מפקד ברבורים", ציור משנת 1875 סמן ברבורים מטעם גילדת צובעי הבדים, במהלך מפקד 2004 סמן ברבורים מטעם גילדת מיבאי היין, במדיו הרשמיים, במהלך מפקד 2011 הרמת כוס לכבוד המלכה, במפקד 2011 זוהרה רון, ‏מסביב לעולם, באתר גלובס, 7 ביולי 2016 אתר רשמי - באתר בית המלוכה הבריטי אתר רשמי מפקד הברבורים, באתר חדשות ה-BBC, סרטון באתר יוטיוב תצלומי הטקס - שנת 2009 הסבר על מפקד הברבורים, סרטון באתר יוטיוב סמן הברברים מסביר את מטרותיו של מפקד הברבורים, סרטון באתר יוטיוב זוהרה רון, ‏מסביב לעולם, באתר גלובס, 7 ביולי 2016 תיאור הטקס המלכה נוכחת לראשונה בטקס מפקד הברבורים, סרטון באתר יוטיוב Windsor Swan Upping ceremony cancelled due to flooding אתר חדשות ה-BBC‏, 13 ביולי 2012
יחסי ג'מייקה–רוסיה

יחסי ג'מייקה–רוסיה הם היחסים הדיפלומטיים בין רוסיה לבין ג'מייקה. היחסים הדיפלומטיים בין ברית המועצות לג'מייקה כוננו ב-12 במרץ 1975. ממשלתו של מייקל מאנלי סייעה בחיזוק הקשרים הדו-צדדיים על ידי כיוון מחדש של סחר החוץ מארצות הברית לברית המועצות. בשנים 1977–1979 נערכו מספר הסכמים בין שתי המדינות בנושא סחר, תנועה אווירית, שיתוף פעולה כלכלי, מדעי וטכני, שיתוף פעולה תרבותי ומדעי, עקרונות של שיתופי פעולה בין ארגוני ספורט, על חילופי דברים בתחום הטלוויזיה והרדיו. הביקור הרשמי הראשון של ראש המדינה הג'מייקנית התקיים בשנת 1979, במהלכו נפגש ראש הממשלה מייקל מנלי עם ליאוניד ברז'נייב. עם התפטרותו של מייקל מאנלי, יחסי הסחר והכלכלה בין המדינות החלו להצטמצם באחת. מאז 1991 נפסק היבוא הרוסי של בוקסיט מג'מייקה, שהיה בסיס לסחר הדו-צדדי. משלוחי מכוניות לאדה לג'מייקה נפסקו. בשנת 1993 נציגות הסחר הרוסית בקינגסטון נסגרה. לאחר קריסת ברית המועצות, ממשלת ג'מייקה הכירה בפדרציה הרוסית בינואר 1992 כמדינה יורשת של ברית המועצות. בתאריכים 11–15 במאי 2006 ביקרה משלחת מג'מייקה בדומא הממלכתית של רוסיה בראשות סרגיי באבורין. מאז ינואר 2007, ויקטור גברילוביץ זוטין היה שגריר רוסיה בג'מייקה. מאז יוני 2014, שגרירת ג'מייקה ברוסיה היא אן לואיז ג'ובסון.
ספארי (רכב)

משאית ספארי הוא כינוי לכלי רכב צה"לי שנעשה בו שימוש באזורי לחימה בשנות ה-80 של המאה ה-20. כלי הרכב בתצורת משאית, יועד לשינוע גייסות משטח ישראל אל שטחי הלחימה ובחזרה. פיתוחו החל במלחמת לבנון הראשונה ולאחר שמשאיות ספארי הותקפו ונפגעו, הוכנסו לשימוש משאיות ספארי ממוגנות ופותח אף דגם מוקטן וסגור שזכה לשם "ספארון". לאחר שאוטובוסים ששימשו להיסעים הותקפו מספר פעמים בכבישי דרום לבנון במלחמת לבנון הראשונה, פיתח צה"ל משאיות פתוחות למחצה בהן ישבו הלוחמים במרכז ארגז המשאית בשתי שורות, בתצורת "גב אל גב", כשפניהם ונשקיהם מופנים אל צידי הכביש. משאיות אלו כונו "ספארי" בשל הדמיון היחסי לכלי רכב ששימשו לספארי בשמורות הטבע באפריקה. לעיתים גם הורכבו כנות מאג בדפנות המשאית, לשימוש בהעברת חיילים בין מוצבים בתוך לבנון. ב-10 במרץ 1985 אירע "אסון הספארי", פיגוע התאבדות שבו התפוצצה מכונית תופת בסמוך לשיירת כלי רכב של צה"ל ליד העיירה הלבנונית מארג' עיון. באירוע נהרגו 12 חיילי צה"ל ו-14 נוספים נפצעו. בעקבות "אסון הספארי" וריבוי מטעני הצד שהופעלו בעיקר על כלי רכב רך שהסיעו חיילים בלבנון, פיתח חיל החימוש מיגונים למשאיות אלו. דפנות משאיות המרצדס מוגנו בלוחות פלדה שהשאירו רק פתח צר יחסית לאורך הדופן. כמו כן הותקן מיגון לתא הנהג, עיבוי רצפת המשאית בארגז הנוסעים ובתא הנהג, התקנת קשת התהפכות והתקנת וילונות בליסטיים. משקל תוספת המיגון במשאית היה 3.5 טון. בתחילה המיגונים נתנו מענה לירי מנשק קל ולרסיסים בלבד. בהמשך נתן המיגון מענה גם לרקטות RPG ואף לטילי נ"ט מסוג סאגר. מדיה וקבצים בנושא ספארי בוויקישיתוף קוראים כותבים-יהונתן לב, להקים ועדת חקירה ומיד, מעריב, 11 באוקטובר 1982 טלי זלינגר, 21 חיילים נפצעו מהמארב באזור ביירות, דבר, 9 בינואר 1983 אהרון דולב, ה"הרקולס" - ידידם הטוב של חיילי צה"ל בלבנון, מעריב, 13 במאי 1983 חיים באר, הגלילה, דבר, 14 באוקטובר 1983, המשך עמירה שחר, חיל החימוש כמכפיל הכוח, תולדות חיל החימוש בשנים 1985-1967, עמ' 278
Image+Nation

Image+Nation (ידוע גם בשם פסטיבל הקולנוע הלהט"בי במונטריאול) הוא פסטיבל קולנוע להט"בי שמתרחש מדי שנה בנובמבר במונטריאול שבפרובינציית קוויבק שבקנדה מאז 1987. פסטיבל זה הוא פסטיבל הקולנוע הלהט"בי הוותיק ביותר שפועל גם כיום בקנדה. מנהלת התכנון של הפסטיבל היא קתרין סטצר, והבמאי המפקח על הפסטיבל הוא צ'ארלי בודריאו. אתר האינטרנט הרשמי של Image+Nation Image+Nation, ברשת החברתית פייסבוק Image+Nation, ברשת החברתית אקס (טוויטר) image+nation. Montreal LGBTQueer Film Festival, CanadaHelps - Donate to any charity in Canada (באנגלית) "Image+Nation: LGBT film fest expands its scope in bid to help 'normalize' gay experience" (אורכב 27.01.2019 בארכיון Wayback Machine). Montreal Gazette, November 27, 2015. "Image + Nation: 10 films to catch at the 2016 edition" (אורכב 12.12.2016 בארכיון Wayback Machine). Montreal Gazette, November 18, 2016. "Festival celebrates gay and lesbian films". Montreal Gazette, November 11, 1990. "Pop Tart: All you need to know about 2014 Image+Nation Montreal queer film festival" (אורכב 14.10.2017 בארכיון Wayback Machine). Montreal Gazette, November 20, 2014. Canada's oldest queer film fest embraces universal stories, CBC Press Release, image+nation 32 | November 21 – December 1, 2019: Canada’s First LGBTQ Film Festival Returns With More New Queer Voices Than Ever! (באנגלית) "LGBTQ cinema alive and well at 30th Image + Nation film festival". Montreal Gazette (באנגלית אמריקאית). 2017-11-22. ארכיון מ-2018-01-29. נבדק ב-2018-01-28. ערך זה הוא קצרמר בנושא קנדה ובנושא קולנוע. אתם מוזמנים לתרום לוויקיפדיה ולהרחיב אותו.
איגוד תעשיית ההקלטות היפני

איגוד תעשיית ההקלטות היפני (ביפנית: 日本レコード協会, ‏Nippon Rekōdo Kyōkai; בראשי תיבות: RIAJ) הוא ארגון העוקב אחר כמעט כל ההיבטים של ענף ההקלטות ביפן. האיגוד הוקם בשנת 1942 ולצידו פועל גם ה-Oricon שמעניק תעודות על מכירות. נכון לשנת 2020, היו"ר והמנכ"ל של האיגוד הוא הירוהומי שיגורורה. איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של RIAJ איגוד תעשיית ההקלטות היפני, ברשת החברתית אקס (טוויטר) The Recording Industry Association of Japan (RIAJ), www.riaj.or.jp オリコン株式会社, オリコン株式会社 (ביפנית) ORICON NEWS, ORICON NEWS "The Record - August 2003 - Page 15" (PDF) (ביפנית). Recording Industry Association of Japan. נבדק ב-23 בדצמבר 2010. {{cite web}}: (עזרה)
תרופיתקוס דארטי

תרופיתקוס דארטי (שם מדעי: Theropithecus darti) הוא מין נכחד של קוף דומה לבבון מהמשפחה קופים בעלי זנב שחי במשך תקופת הפליוקן של אפריקה מלפני 3.4 עד ללפני 2.9 מיליון שנה מזמננו. הוא השתייך לסוג תרופיתקוס, בו כלול היום המין בבון זנוב, ובעבר השתייכו מינים גדולים כמו תרופיתקוס אוסוולדי ותרופיתקוס ברומטי. קוף זה ידוע ממאובנים שהתגלו בתצורת חדר (אנ') שבעפר, אתיופיה בידי החוקרים ברום וג'נסן והוא תואר ב-1946. באותו אזור התגלו גם ממצאי ראשוני פרטי המין אוסטרלופיתקוס אפרנסיס, הידוע כהומיניד הראשון. הקוף היה מהקדומים שבבני סוגו, והוא ידוע מכמה שרידי גולגולות שונות, בהם נמצאו הבדלים בגודל בין הזכרים לנקבות, הבדלים המצויים בכל מיני הבבונים המודרניים. הוא היה קטן יותר מהמינים הגדולים בסוג שאולי הגיעו למשקל 100 קילוגרם. הבבון הקדום התקיים לאורך אפריקה דרומה עד דרום אפריקה, וגם באזור של מדבר סהרה הקדום, שהיה פחות חם ויבש מכפי שהיום. תרופיתקוס דארטי, באתר GBIF (באנגלית) Eck, Gerald G (2005). Jablonski, Nina G. (ed.). Theropithecus: The Rise and Fall of a Primate genus. Cambridge University Press. pp. 15–83
הדיוויזיה ה-113 (האימפריה הגרמנית)

הדיוויזיה ה-113 (בגרמנית: 113. Infanterie Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-20 במרץ 1915, ולמפקדה מונה אלפרד פון קלייסט. הדיוויזיה לחמה בחזית המערבית והשתתפה בקרב שמפאן השני, ובשנת 1916 לחמה בקרב ורדן ובקרב על הסום. בשנת 1917 היא לחמה בקרב השני על האן, ובשנת 1918 היא השתתפה במתקפת האביב, ובכלל זה בקרב השלישי על האן ובקרב השני על המארן, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-22 בינואר 1919 פורקה הדיוויזיה. גאורג קרל אוגוסט הילדברנדט (20 במרץ 1915 - 9 במאי 1915) מקס פון ווינסקובסקי (10 במאי 1915 - 17 ביוני 1916) לאו זונטאג (18 ביוני 1916 - 24 בפברואר 1917) ולטר פון ברגמן (25 בפברואר 1917 - 21 בספטמבר 1917) פרידריך וילהלם קרל פון פאסוב (22 בספטמבר 1917 - 22 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
איגוד תעשיית ההקלטות הדרום אפריקאי

איגוד תעשיית ההקלטות הדרום אפריקאי (באנגלית: Recording Industry of South Africa; ובקיצור: RISA או RiSA) הוא ארגון העוקב אחר כמעט כל ההיבטים של ענף ההקלטות בדרום אפריקה. האיגוד החל לחלק תעודות על מכירות בשנת 2006. בארגון חברות ארבע חברות התקליטים הגדולות ביותר: יוניברסל מיוזיק גרופ, EMI, וורנר מיוזיק גרופ וסוני מיוזיק. הארגון ממוקם ביוהנסבורג ואחראי גם על חלוקת פרסי המוזיקה הדרום אפריקאית. האיגוד מפעיל מצעד של 20 האלבומים המובילים בדרום אפריקה. המצעד משודר בכל יום שבת ברדיו סונדר גרנס ומתבסס על נתוני מכירות שמדווחים על ידי RISA. איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של RISA Risa Landing Page, risa.org.za RSG - Dis die een! || SA Top-20, www.rsg.co.za RiSA New Certification Might Just Mean KO , Riky Rick And AKA sold platinum, SA Hip Hop Mag, ‏2015-09-28 (באנגלית)
Bergen raises

Bergen raises היא מוסכמה בברידג' של מענה לפתיחה בסדרת מייג'ור עם התאמה של ארבעה קלפים לפחות. המוסכמה פותחה על ידי שחקן הברידג' האמריקאי מרטי ברגן. שימוש במוסכמה זו משנה את המשמעות של הכרזה עם תמיכה של שלושה קלפים בסדרת הפותח. לאחר הכרזת פתיחה של ♥1 או ♠1. הכרזות המשיב מתארות יד עם לפחות ארבעה קלפים בסדרת המייג'ור בה פתח הפותח. ההכרזה מבוססת על חוק סך הלקיחות. ♥2/♠2 תמיכה בסדרת הפותח בגובה 2 מראה 6–9 נקודות ושלושה קלפים בסדרה. זוהי הכרזה מקובלת גם עבור מי שאינו משתמש במוסכמת Bergen raises. 2NT ערך מורחב – Jacoby 2NT זוהי מוסכמת Jacoby 2NT המתארת יד עם 12 נקודות או יותר. בדרך כלל משחקים אותה ביחד עם מוסכמת Bergen raises. ♣3 מתארת יד עם 7–9 נקודות ולפחות ארבעה קלפים בסדרת שהכריז הפותח. זוהי הכרזה המהווה שינוי מהותי בהשוואה למי שאינו משתמש במוסכמה זו. ♦3 מתארת יד עם 10–11 נקודות ולפחות ארבעה קלפים בסדרת שהכריז הפותח. זוהי הכרזה המהווה שינוי מהותי בהשוואה למי שאינו משתמש במוסכמה זו. ♥3/♠3 תמיכה בסדרת הפותח בגובה 3 מראה 0–6 נקודות וארבעה קלפים בסדרה. זוהי הכרזה השונה מההכרזה המקובלת גם עבור מי שאינו משתמש במוסכמת Bergen raises. מי שאינו משתמש במוסכמה מכריז כך עם תמיכה של שלושה קלפים בסדרת הפותח ו-10–12 נקודות. זהו שינוי תפיסתי במקום להראות באמצעות ההכרזה יד מזמינה למשחק מלא, מראים יד חלשה באמצעות הכרזה המבוססת על חוק סך הלקיחות. 3NT מתארת יד מאוזנת 4-3-3-3 עם 13–15 נקודות 4 בסדרה אחרת או ♠3 כאשר הפותח פתח ♥1 ערך מורחב – ספלינטר (ברידג') מוסכמה זו מתארת יד עם התאמה של 4 קלפים בסדרת הפותח וקוצר (קלף יחיד או חוסר) בסדרה המוכרזת. ♦3 הכרזה מזמינה למשחק מלא. משיב עם יד מקסימלית של 8–9 נקודות או קוצר בסדרה אחרת עשוי להיענות להזמנה ולהכריז ♥4 או ♠4. ♥3 או ♠3 - בסדרת הפותח הכרזת Signoff. המשיב צריך להכריז Pass. ♥4 או ♠4 - בסדרת הפותח לשחק. ♥3 או ♠3 - בסדרת הפותח הכרזת Signoff. המשיב צריך להכריז Pass. ♥4 או ♠4 - בסדרת הפותח לשחק. הגרסה השנייה של המוסכמה שונה מהגרסה השכיחה במשמעות הכרזת ♣3 של המשיב. יתר ההכרזות זהות להכרזות בגרסה השכיחה. בגרסה זו עשויות להיות שתי משמעויות להכרזת ♣3 של המשיב. המשמעות הראשונה היא המשמעות בגרסה השכיחה, כלומר: מתארת יד עם 7–9 נקודות ולפחות ארבעה קלפים בסדרת המייג'ור שהכריז הפותח. המשמעות השנייה היא יד עם 10–11 נקודות ותמיכה של שלושה קלפים בסדרת המייג'ור שהכריז הפותח. פותח עם יד המצדיקה בדיקת אפשרות למשחק מלא מול יד של משיב עם 10–11 נקודות מכריז ♦3. משיב עם יד של 7–9 נקודות וארבעה קלפים בסדרת הפותח מכריז 3 בסדרת המייג'ור שהוכרזה. זוהי הכרזת sign off, עליה צריך המשיב להכריז Pass. משיב עם יד של 10–11 נקודות ממשיך לתאר את היד שלו באמצעות הכרזה אחרת. לא משתמשים במוסכמת Bergen raises לאחר הכרזת אוברקול של שחקן יריב. משתמשים בה אחרי הכרזת כפל של יריב. יש המשתמשים במוסכמת Jordan 2NT על מנת להראות יד מזמינה למשחק מלא עם תמיכה של ארבעה קלפים בסדרת הפותח. Jacoby 2NT ספלינטר (ברידג') אלדד גינוסר, 2/1 מחייב למשחק מלא -הספר השלם, פרק 6: מוסכמת תמיכת "ברגן", עמודים 181 - 184, הוצאת רותם, 2018 Bergen Raises, Bridgebum Bergen Raises, Bridgebum אלדד גינוסר, 2/1 מחייב למשחק מלא -הספר השלם, פרק 6: מוסכמת תמיכת "ברגן", עמודים 181 - 184, הוצאת רותם, 2018 התעלמתי מ- Mixed Raise. זוהי מוסכמת הכרזה על פיה תומכים בגובה 3 בסדרת הפותח עם ארבעה קלפים ו-4–7 נקודות או 5–8 נקודות
טריצרומריקס

טריצרומריקס (שם מדעי: Triceromeryx; מילולית: "ראם בעל 3 קרניים") הוא סוג נכחד של מכפיל פרסה ממשפחת הפלאומרכיים, שחי באירופה בתחילת המיוקן לפני 16.9 עד 16 מיליון שנה מזמננו - כך שעל פי הממצאים הוא התקיים פחות ממיליון שנה. סוג זה הוא קרובו של האמפלומריקס, וניתן להתבלבל ביניהם בקלות. הוא הוגדר ב-1946 בידי וייאלטה קומלה (Villalta Commela) קרוספונט פיירו (Crusafont Pairó) ולבוקט (Lavocat). ממצאיו התגלו סמוך לעיר סרגוסה שבצפון-מזרח ספרד משרידים חלקיים של הגולגולת בעיקר. יונק זה דמה במראהו לג'ירף מעט, ובמקור הוא שויך למשפחת הג'ירפיים, אך ב-2007 הועבר למשפחת הפלאומרכיים, שהיו קרובי הג'ירפיים. יונק זה היה בעל קרניים מוזרות שבלטו מעצם המצח והשתפעו מעלה לצדדים כקרני איילים. המבנה הזכיר את הדינוזאורים הצרטופסיים כמו הסטירקוזאורוס, דבר ייחודי מאוד ליונקים. הוא היה גם בעל ניבים כמו של אייל מושק, והיה צמחוני עקב מבנה השיניים הטוחנות הגדולות. הוא התקיים לאורך אירופה של תחילת המיוקן ביערות לצד מינים קרובים של מכפילי פרסה וכן מיני פילאים וטורפים שונים. טריצרומריקס, באתר GBIF (באנגלית)
איגוד תעשיית ההקלטות הפיני

איגוד תעשיית ההקלטות הפיני (בפינית: Suomen Ääni- ja kuvatallennetuottajat ÄKT; ובקיצור: Musiikkituottajat; ידוע כ-IFPI Finland) הוא ארגון העוקב אחר כמעט כל ההיבטים של ענף ההקלטות בפינלנד. האיגוד הוקם בשנת 1994 והוא מעניק תעודות על מכירות של שירים, אלבומים ואלבומי וידאו במדינה. ה-IFPI מכירים באיגוד, כאיגוד הרשמי המייצג את תעשיית המוזיקה של פינלנד. להלן המכירות: זהב: 10,000 פלטינה: 20,000 פלטינה כפולה: 40,000 פלטינה משולשת: 60,000 זהב: 5,000 פלטינה: 10,000 פלטינה כפולה: 20,000 זהב פלטינה יהלום זהב פלטינה איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של Musiikkituottajat איגוד תעשיית ההקלטות הפיני, ברשת החברתית פייסבוק איגוד תעשיית ההקלטות הפיני, ברשת החברתית אינסטגרם [Musiikkituottajathttp://www.ifpi.fi/ Musiikkituottajat] "TILASTOT – Kultalevyjen myöntämisrajat" (בפינית). ifpi.fi, Musiikkituottajat – IFPI Finland. אורכב מ-המקור ב-2010-06-10. נבדק ב-2011-03-03.
The Fairy Who Didn't Want to Be a Fairy Anymore

The Fairy Who Didn't Want to Be a Fairy Anymore (בתרגום לעברית: "הפיה שלא רצה להמשיך עוד להיות פיה"; בסלנג להט"בי, "פיה" היא כינוי להומו) הוא סרט קצר קומי-מוזיקלי קנדי בבימויו של לורי לינד, שהוקרן בהקרנת בכורה בפסטיבל הסרטים הבינלאומי בטורונטו בשנת 1992, בטרם זכה להפצה רחבה יותר בשנת 1993. הסרט, אשר נוצר כסרט סטודנטים במהלך לימודיו האקדמיים של לינד ב-Canadian Film Centre,‏ זכה בפרס ג'יני עבור סרט הדרמה-לייב אקשן הקצר הטוב ביותר בטקס פרסי הג'יני ה-14 שהתקיים ב-12 בדצמבר 1993. בסרט מככב דניאל מאקיבור, אשר גם כתב את התסריט של הסרט. בסרט, שהוא אלגוריה על תפקידים מגדריים והומופוביה מופנמת, מככב דניאל מאקיבור בתור פיה פיה ממין זכר אשר פונה לצוות מנתחים (הולי קול בתפקיד רופאה מנתחת ומיכה בארנס בתפקיד אח מוסמך) על מנת שיסירו את כנפיו כדי שיוכל להיות בן אדם רגיל, לאחר שנאלץ להתמודד עם אפליה כנגד פיות. לאחר דיון מוזיקלי בין השלושה, הרופאה מסכימה לבצע את הניתוח. כאשר הוא עוזב את המרפאה, הפיה נטול הכנפיים שמח בתחילה להיות ממש כמו כל הסובבים אותו, אך עד מהרה הוא מתחרט על החלטתו כיוון שהוא מבין (באיחור) שהוא ויתר על תכונות ייחודיות שהיו לו (כמו היכולת לעוף), ובכך דחק את זהותו האמיתית אל תוך ארון. מיכאל קנארד וג'ון טרנר, צמד ליצנים המוכרים בשם הבמה שלהם "המאמפ וסמוט", מופיעים גם כן בסרט, כשהם קוראים סיפור מתוך ספר שאותו הם מצאו על המדרכה. הסרט זכה לציון לשבח מחבר השופטים בתחרות הסרט הקצר בפסטיבל הסרטים הבינלאומי בטורונטו בשנת 1992, ובפרס הסרט הקצר הטוב ביותר בפסטיבל הסרטים הבינלאומי בסיאטל בשנת 1993. בשנת 1998, מספר שנים לאחר צאתו המקורית של הסרט, הסרט נכלל בהקרנה מיוחדת של פסטיבל הסרטים הבינלאומי בטורונטו לציון עשור ל-Canadian Film Centre. בשנת 2007 הסרט הוקרן בפסטיבל הקולנוע Inside Out Film and Video Festival שבטורונטו יחד עם RSVP, סרט מוקדם יותר של לינד משנת 1991, וכן קטעים מהסרט Breakfast with Scot, סרט עלילתי שביים לינד ואשר עדיין לא הושלם באותה העת. "The Fairy Who Didn't Want to Be a Fairy Anymore", במסד הנתונים הקולנועיים IMDb (באנגלית) "The Fairy Who Didn't Want to Be a Fairy Anymore", במסד הנתונים הקולנועיים KinoPoisk (ברוסית) "Rock and role-playing". Toronto Star, July 2, 1993. "Contrary fairy tale is class work". Toronto Star, July 2, 1993. "Film centre grads making their mark". Toronto Star, December 24, 1993. "Radical Sissies and Stereotyped Fairies in Laurie Lynd's The Fairy Who Didn't Want to Be a Fairy Anymore". Cinema Journal, Vol. 45 Issue 1 (Fall 2005), p. 66. "Inside Out Wrap-Up: Laurie Lynd and the Gay-ple Leafs". Torontoist, May 27, 2007.
אצטדיון אקספלוריה

אצטדיון אקספלוריה (באנגלית: Exploria Stadium) הוא אצטדיון כדורגל במרכז העיר אורלנדו שבפלורידה. האצטדיון מכיל 25,500 מושבים והוא משמש כאצטדיון הביתי של אורלנדו סיטי מליגת ה-MLS, שהצטרפה לליגה כקבוצת הרחבה בשנת 2015, ושל קבוצת הנשים אורלנדו פרייד מה-NWSL, ליגת כדורגל הנשים הלאומית. האצטדיון הושלם בזמן עבור משחק הבית הראשון בעונת 2017 של אורלנדו סיטי נגד ניו יורק סיטי ב-5 במרץ, בו ניצחה אורלנדו סיטי 1–0 משער של קאייל לארין שכבש את השער הראשון תולדות האצטדיון. האצטדיון הפך לאצטדיון היחיד שאירח קבוצות MLS‏, NWSL,‏ ו-USL באותה השנה. במקור נקרא אצטדיון אורלנדו סיטי (באנגלית: Orlando City Stadium), אך ב-4 ביוני 2019 הוכרז כי "Exploria Resorts" רכשה את הזכויות לשם האצטדיון. בנוסף למשחקי הבית של אורלנדו סיטי ואורלנדו פרייד, האצטדיון שימש גם לאירוח משחקי בית הן של נבחרת ארצות הברית בכדורגל והן של נבחרת ארצות הברית בכדורגל נשים, משחק האליפות של ה-NWSL, גמר גביע המכללות בכדורגל נשים, מספר משחקים בגביע פלורידה, ה-MLS Combine בשנים 2018 ו-2019, ומשחק האולסטאר של ה-MLS בשנת 2019. חוץ מכדורגל, האצטדיון אירח גם את משחק הפוטבול Cure Bowl לשנת 2019. האצטדיון ממוקם לצד רחוב "ווסט צ'רץ'" בשכונת "פאראמור" ממערב למרכז אורלנדו. מדיה וקבצים בנושא אצטדיון אקספלוריה בוויקישיתוף אתר האינטרנט הרשמי של אצטדיון אקספלוריה אצטדיון אקספלוריה, ברשת החברתית פייסבוק אצטדיון אקספלוריה באתר StadiumDB.com "HISTORY OF ORLANDO CITY SC". orlandocitysc.com. Orlando City SC. נבדק ב-4 במרץ 2017. {{cite web}}: (עזרה) Tenorio, Paul (31 ביולי 2015). "Orlando City reveals new design of $155 million, 25,500-seat stadium". Orlando Sentinel. נבדק ב-31 ביולי 2015. {{cite news}}: (עזרה) "Orlando City Stadium". orlandocitysc.com. Orlando City SC. נבדק ב-4 במרץ 2017. {{cite web}}: (עזרה) de los Rios, Gabriel; Calderon, Rudy (2 במרץ 2017). "All 22 MLS stadiums for the 2017 season". Major League Soccer. נבדק ב-4 במרץ 2017. {{cite web}}: (עזרה) "Lions Capture Clean Sheet Victory in Orlando City Stadium Debut". 6 במרץ 2017. נבדק ב-7 בנובמבר 2017. {{cite web}}: (עזרה) "Orlando City B To Play 2017 USL Season in New Downtown Soccer Stadium". ארכיון מ-8 בפברואר 2017. נבדק ב-7 בפברואר 2017. {{cite web}}: (עזרה) "Orlando City SC Announces Central Florida-Based Exploria Resorts as Stadium Naming Rights Partner". נבדק ב-4 ביוני 2019. {{cite news}}: (עזרה)